钦定古今图书集成/历象汇编/庶征典/第025卷 > 《天元玉历》 > 南齐
## 钦定古今图书集成/历象汇编/庶征典/第025卷 > 《天元玉历》 > 南齐

### 高祖建元四年七月月蚀

按《南齐书》本纪。不载。　按《天文志》：“建元四年七月戊
辰，月在危宿蚀。”

### 武帝永明元年十一月月有珥抱

按《本纪》不载。　按《志》，“十一月己未，南北各生一珥，又
有一抱。”

二年四月，月蚀。

按《本纪》不载。　按《志》，“永明二年四月丁巳，月在南斗
宿蚀。”

三年十一月，月蚀。

按《本纪》不载。　按《志》，三年十一月戊寅，月入东井旷
中，因蚀三分之一。

五年三月，月蚀；九月，又蚀。

按《本纪》不载。　按《志》，“五年三月庚子，月在氐宿蚀。九
月戊戌，月在胃宿蚀。”

六年九月，月蚀。

按《本纪》不载。　按《志》，“六年九月癸巳，月蚀在娄宿九
度，加时在寅之少弱，亏起东北角蚀十五分之十一。
十五日子时，蚀从东北始，至子时末都既，到丑时光
色还复。”

七年八月、十月，俱月蚀。

按《本纪》不载　按《志》，“七年八月丁亥，月在奎宿蚀。十
月庚辰月掩蚀荧惑。”

十年十二月，月蚀。

按《本纪》不载。　按《志》，“十年十二月丁酉，月蚀在柳度，
加时在酉之少弱。到亥时，月蚀起东角七分之二，至
子时光色还复。”

### 永泰元年夏四月月蚀

按《本纪》不载。　按《志》，永泰元年四月癸亥，月蚀，色赤如血，三日而大司马王敬则举兵，众以为敬则祲烈
所感。

### 永元元年八月月蚀

按《本纪》不载。　按《志》，永元元年八月“己未，月蚀尽，色
皆赤。是夜始安王遥光伏诛。”